Børøysund
Store norske leksikon,Teknologi og industri,Transport,Sjøfart og skipsindustri,Skip og skipstyper,Dampskip
D/S Børøysund er et dampskip som ble bygget i 1908 ved Trondhjems mekaniske Verksted. Skipet ble først brukt under navnet Odin til slepeoppdrag og som reserveskip for lokalruter i Trøndelag. I 1925 ble skipet solgt til Vesteraalens Dampskibsselskab, som ga det navnet Børøysund og satte det i lokaltrafikk i Lofoten og Vesterålen fram til 1960.
I 1969 ble Børøysund kjøpt av Norsk Veteranskibsklub, som brakte det til Oslo og har som mål å restaurere skipet til slik det var etter en ombygging i 1935. Børøysund brukes primært til utleietrafikk og åpne turer for publikum på Oslofjorden. Les mer i Store norske leksikon dampskip skipsfart Eksterne lenker DS Børøysund – Norsk Veteranskibsklub Litteratur Lande, Eivind: D/S "Børøysund" – 100 år : 1908-2008, 2008, isbn 978-82-997829-0-6, Finn boken.